stanford-oval/wikipedia huggingface dataset:
Kun lähdet armeijaan
Pate Mustajärven versio

| Kun lähdet armeijaan Pate Mustajärvi |
| --- | --- | --- |

Singlen tiedot
 Äänitetty : helmikuussa 2003 Headline Studio, Tampere
 Julkaistu: 11. huhtikuuta 2003
 Tuottaja(t): Jani Viitanen
 Tyylilaji: hard rock
 Kesto: 03.52
 Levy-yhtiö: Poko Rekords
Pate Mustajärven muut singlet
| Kärmesmiehet 2002 | Kun lähdet armeijaan 2003 | Ajan päivin, ajan öin 2005 |
Pate Mustajärvi teki kappaleesta oman versionsa vuonna 2003. Hänen levytyksensä on Jani Viitasen avulla sovitukseltaan raskaampi hard rock -versio. Taustayhtyeenä singlellä soittaa Normaalijätkät (Eppu Normaalista tutut basisti Sami Ruusukallio, rumpali Aku Syrjä ja kitaristi Juha Torvinen). Mustajärvi on esittänyt kappaletta myös Popeda-yhtyeensä keikoilla.
Pate Mustajärven versio > Kappaleet

Kun lähdet armeijaan – 3.52 (You’re in the Army Now, säv. Bolland/Bolland, san. Reiman)
Pate Mustajärven versio > Tekijät

Jani Viitanen – tuottaja, äänittäjä, miksaaja
Mika Jussila – masteroija (Finnvox)
Harri Hinkka – valokuvat
Normaalijätkät – taustayhtye
Aiheesta muualla

Kappaleen sanat Popedan sivuilla (Arkistoitu – Internet Archive)
NGC 2071-IRS3

NGC 2071-IRS3 on Orionin tähtikuviossa oleva infrapunaa säteilevä kohde heijastussumun NGC 2071 lähellä. 
Lähistöillä on ionisaation takia hehkuvia HII-alueita ja pimeitä sumuja. Kohde on arvion mukaan 1300 valovuoden päässä Maasta. Kohdetta on tutkittu radioalueella VLA-radioteleskoopilla. Sitä pidetään suunnilleen Auringon massaisena tähtenä, jonka ympärillä on esiplanetaarinen kiekko. Kiekkoon liittyy veden masersäteilyä ja kohteeseen liittyy myös suihkut, jotka lähtevät tähdestä kiekon tasoa vastaan.
Kävlingeånin vesistö

Ruotsin päävesistöalueet
Kävlingeån
Kävlingeånin vesistö (ruots. Kävlingeåns avrinningsområde, vesistöaluetunnus 92) muodostuu Itämeren Juutinraumaan laskevan Kävlingeånin ja sen sivujokien yhteisestä valuma-alueesta, jonka kokonaispinta-ala on 1 204 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen alajuoksulla nimikkojoki Kävlingeån, jonka pituus on 50 kilometriä. Pääuoman kokonaispituus on noin 90 kilometriä. Joki laskee Juutinraumaan noin 0,35 kuutiokilometriä vettä vuodessa.
Vesistön valuma-alue

Kävlingeånin vesistö on eteläisen Skånen kolmanneksi suurin vesistö. Se sijaitsee neljän päävesistön keskellä. Lounaispuolella on Höje ån vesistö (tunnus 91), kaakkoispuolella on Nybroånin vesistö (tunnus 89), koillisessa Rönne ån vesistö (tunnus 96) ja luoteessa on Saxånin vesistö (tunnus 93). Muut naapurivesistöt eivät ole päävesistöjä, vaan ne ovat mereen laskevien purojen tai ojien pieniä valuma-alueita, joiden yhteispinta-ala on kuitenkin Kävlingeånin vesistöä suurempi.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (15,6 %), turve (2,9 %), kalliomaa (0,4 %), hiekka ja sora (5,8 %), multamaa (39,2 %), savimaa (26,3 %) ja jäätikköjokijäänteet (6,9 %). Alueen maankäyttöä esittävät maiden käyttöluokitukset, joiden mukaan alueella on metsämaita (16,5 %), soita ja kosteikkoja (1,4 %), viljelymaita (65,3 %), taajamia ja pinnoitettuja alueita (4,0 %) sekä joutomaita (10,8 %). Näiden lisäksi on 2,1 % vesistöjä.
Vesistön valuma-alue > Virtaamia

SMHI on julkaissut tilastossaan Kävlingeånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 10,7 kuutiometriä sekunnissa (m³/s), keskiylivirtaama (MHQ) on 51,8 m³/s ja keskialivirtaama (MNQ) on 1,78 m³/s . Toisen lähteen mukaan joen keskivirtaama on 11,1 m³/s ja keskiylivirtaama (MHQ) on 57 m³/s . Suurin kuukausittainen keskivirtaama 58,2 m³/s on mitattu helmikuussa 2002 ja pienin 1,2 m³/s elokuussa 2003. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Vesivoima

Vesistöalueella on patorekisterin mukaan 35 patoa, joista 9,8 % säännöstellään vesistön jokien virtaamia. Patojen säännöstelykapasiteetti on 36,0 miljoonaa kuutiometriä.
Vesistössä on yksi Lilla Harrien vesivoimalaitos, joka tuottaa sähköä 0,1 megawattin teholla noin 0,8 gigawattituntia vuodessa.
Käännös suomeksi
Myzus

| Myzus |
| --- | --- |
 Kirsikkakirva (Myzus cerasi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Yläheimo::  Aphidoidea
Heimo::  Kirvat Aphididae
Alaheimo::  Putkikirvat Aphidinae
Tribus::  Macrosiphini
Suku::  Myzus  Passerini, 1860
Katso myös
   Myzus Wikispeciesissä   Myzus Commonsissa 
Infobox OKNimi-testi OK: 
Myzus on kirvojen heimoon kuuluva suku.
Sukuun kuuluvia lajeja

Persikkakirva (Myzus persicae)
Sipulikirva (Myzus ascalonicus)
Orvokkikirva (Myzus ornatus)
Kirsikkakirva (Myzus cerasi)
Myzus alectorolophi
Myzus borealis
Myzus lythri
Myzus padellus
Myzus langei
Myzus certus
Myzus myosotidis
Myzus nicotianae
Aiheesta muualla

ITIS: Myzus (englanniksi)
UniProt: Taxonomy -  Myzus (englanniksi)
Influentialpoints: Genus Myzus, Myzus aphids
Misericordias Domini

Misericordias Domini (latinaa, suom. Herran armoa) on kristillisen kirkkovuoden nimitys toiselle pääsiäisen jälkeiselle sunnuntaille. Nimi tulee Psalmien kirjan antifonista ”Misericordias Domini in aeternum cantabo”, suom. Minä laulan alati Herran armoa (Psalmit 89:2).
Miltiades

Miltiades (m.kreik. Μιλτιάδης, Miltiadēs) voi viitata seuraaviin:
Miltiades, kolme henkilöä Kimonin suvussa:
Miltiades vanhempi (n. 590–524 eaa.), Traakian Khersonesoksen tyranni ja Miltiades nuoremman setä
Miltiades nuorempi (n. 550–489 eaa.), ateenalainen valtiomies ja sotapäällikkö, joka osallistui Marathonin taisteluun
Miltiades nuorin (400-luku eaa.), Miltiades nuoremman pojanpoika
Pyhä Miltiades (k. 314), afrikkalainen pyhimys ja paavi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miltiades”, voi hakea sivunnimihaulla, laajalla sivunnimihaulla tai tekstihaulla.
Miltiádis Gkoúskos

| Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Mitalit> Maa:   Kreikka.Miesten yleisurheilu. Olympialaiset  | Maa:   Kreikka> Miesten yleisurheilu. |
| --- | --- | --- | --- |
|  Hopeaa | Ateena 1896 | kuula |  |
Miltiádis Gkoúskos (kreik. Μιλτιάδης Γκούσκος, 1877–1904) oli kreikkalainen yleisurheilija. Hän kilpaili ensimmäisissä nykyaikaisissa olympialaisissa Ateenassa vuonna 1896.
Ateenan kisoissa Gkoúskoksen laji oli kuulantyöntö. Hän sijoittui toiseksi häviten  yhdysvaltalaiselle Robert Garrettille kahdella senttimetrillä (Garrett työnsi 11,22 m ja Gkoúskos 11,20 m) .
Montserratin lippu

Montserratin lippu
Montserratin lippu on Yhdistyneelle kuningaskunnalle kuuluvan Montserratin merentakaisen alueen tunnus. Se otettiin virallisesti käyttöön vuonna 1962. Sen mittasuhteet ovat 1:2.
Lipussa on laivastonsinisellä pohjalla tangon puoleisessa yläkulmassa Yhdistyneen kuningaskunnan lippu ja liehuvalla puolella Montserratin vaakuna. Vuodelta 1909 peräisin olevassa vaakunassa on kuvattuna Irlannin vapautta kuvaava naishahmo Érin sekä risti ja harppu. Risti symboloi kristinuskoa, kun taas Érin ja harppu viittaavat Montserratille vuonna 1632 saapuneisiin irlantilaisiin uudisasukkaisiin.
Aiemmat liput

Montserrat liitettiin vuonna 1833 Brittiläisten Leewardsaarten hallintoalueeseen, ja se käytti alueen yhteistä lippua. Vuonna 1958 siitä tuli osa Länsi-Intian federaatiota, jonka lippua Montserrat käytti vuoteen 1962. Federaation hajottua Montserrat sai oman lippunsa.
Brittiläisten Leewardsaarten lippu (käytössä Montserratilla 1833–1958)
Länsi-Intian federaation lippu (1958–1962)
Kuvernöörin lippu

Montserratin kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu Montserratin vaakuna. Se otettiin käyttöön vuonna 1958.
Montserratin kuvernöörin lippu
Miltiades nuorin

| Miltiades> Μιλτιάδης.Henkilötiedot |
| --- | --- |
Syntynyt: 400-luku eaa. Ateena
    
Miltiades (m.kreik. Μιλτιάδης, Miltiadēs; 400-luku eaa.) oli antiikin kreikkalainen valtiomies, joka oli kotoisin Ateenasta. Hän oli Kimonin poika ja tunnetumman Miltiades nuoremman pojanpoika. Miltiades mainitaan Aristeideen skoliassa sekä Aiskhineella, joka sanoo hänen menneen Ateenan lähettiläänä Spartaan ennen viisikymmenvuotisen rauhan solmimista.
Mischa Zverev

| Mischa Zverev |
| --- | --- |

Henkilötiedot
Syntynyt: 22. elokuuta 1987 (ikä 37)
Kansalaisuus:   Saksa
Tennispelaaja
Pituus:  190 cm
Paino:  88 kg
Kätisyys:  vasen
Ammattilaisena:  2006–
Palkintorahat:  5 738 351 USD
Kaksinpeli
Paras sijoitus:  25. (24.7.2017)
Turnausvoittoja:  1
Voitot/tappiot:  133–199
Grand Slam -turnauksissa
Australian avoimet:  puolivälierät (2017)
Ranskan avoimet:  3. kierros (2018)
Wimbledon:  3. kierros (2008, 2017)
Yhdysvaltain avoimet:  4. kierros (2017)
Nelinpeli
Paras sijoitus:  44. (8.6.2009)
Turnausvoittoja:  3
Voitot/tappiot:  85–121
Grand Slam -turnauksissa
Australian avoimet:  2. kierros (2017)
Ranskan avoimet:  2. kierros (2009, 2017)
Wimbledon:  1. kierros (2007, 2009, 2010, 2017, 2018)
Yhdysvaltain avoimet:  2. kierros (2008, 2009)
Aiheesta muualla
ITF
ATP
Mikhail "Mischa" Zverev (s. 22. elokuuta 1987 Moskova, Venäjän SFNT) on saksalainen tennispelaaja.
Tenniksen maailmanlistalla Zverev on ollut kaksinpelissä parhaimmillaan sijalla 25. Hän on voittanut kaksinpelissä yhden ATP-turnauksen, Eastbournessa 2018, ja nelinpelissä kolme, Hallessa ja Tokiossa 2008 sekä Montpellierissä 2017.
Zverevin isä Aleksander Zverev on entinen tennispelaaja. Lisäksi hänen pikkuveljensä Alexander Zverev on myös tennisammattilainen, ja entinen juniorien maailmanlistan ykköspelaaja.
Käännös suomeksi
Monowitz

Kaavio Monowitzin leirialueesta vuonna 1944
Monowitz oli natsien työleiri lähellä Oświęcimiä Monowicen kylässä. Se oli Auschwitzin alaleiri ja tunnettiin myös nimellä KL Auschwitz III. Leirin tarkoituksena oli toimia tukikohtana viereisen IG Farbenin nitriilikumitehtaan työntekijöille. Tehtaan nimi oli Buna Werke. Keskitysleirivangit olivat rakentaneet tehtaan.
Leiri avattiin 31. toukokuuta 1942 ja siihen liitettiin myöhemmin useita alaleirejä (Althammer, Blechhammer, Budy, Fuerstengrube, Gleiwitz, Rajsko ja Tschechowitz), joita oli laajalla alueella ympäristössä.
Ensimmäiset kaksituhatta vankia tuotiin Auschwitzista lokakuussa 1942. Leirin vankimäärä kasvoi kuuteentuhanteen vuonna 1943, ja enimmillään vankeja oli melkein 11 000 vuonna 1944. Leirillä surmattiin 1670 vankia, ja  11 000 lähetettiin Auschwitziin ja  Birkenauhun, missä useimmat heistä tapettii myrkkyruiskeilla tai kaasukammioissa.
Monowitzin leiri toimi aina tammikuuhun 1945, jolloin puna-armeija vapautti leirin, jonka saksalaiset olivat vetäytyessään suurimmaksi osaksi tyhjentäneet. Leiriin oli jätetty vain harvoja sairaita tai liian heikkoja vankeja, joita ei ollut otettu mukaan kuolemanmarssiin.[lähde? ]  Yksi vapautetuista ja hengissä selvinneistä vangeista oli kirjailija Primo Levi.
Kurse

| Kurse |
| --- | --- |
 Kurse, mittaamattoman voimakas haltia murskaamassa Thoria.
Luoja(t):  Walter Simonson
Kustantamo:  Marvel
Ensiesiintyminen:  Thor (Vol. I) #347 (1984)
Henkilötiedot
Oikea nimi:  Algrim
Status:  Kuollut
Ryhmäsidokset:  Thor, Malekith Kirottu
Henkilöllisyydet:  Algrim Vahva
Voimat:  Suunnattomat fyysiset voimat, kestävyys ja nopeus. Kyky paikantaa vihollisensa suurienkin matkojen päästä.
Kurse on Marvel-kustantamon sarjakuvissa esiintyvä superroisto. Hahmon loi Walter Simonson. Kursen ensiesiintyminen tapahtui amerikkalaisen Thor -lehden numerossa 347 (1984).
Historia

Kurse syntyi alun perin mustaksi haltiaksi ja tunnettiin nimellä Algrim Vahva kokonsa ja voimansa vuoksi. Hän taisteli herransa Malekith Kirotun käskystä Thoria vastaan, muttei kyennyt voittamaan tätä. Malekith avasi ovelasti kätketyn ansakuopan, johon molemmat taistelijat putosivat. Thor pelasti itsensä täpärästi taisteluvasaransa Mjolnirin avulla, mutta Algrim putosi sulaan laavaan.
Algrim selvisi pudotuksesta lumotun haarniskansa avulla. Kuitenkin laava vammautti häntä kammottavalla tavalla. Muistinsa menettäneenä Algrim harhaili etsien itseään, kunnes tapasi Tuonpuoleinen, joka paransi Algrimin haavoistaan. Käyttäen miltei jumalaisia voimiaan Tuonpuoleinen muokkasi Algrimin voimia niin, että tästä tuli kaksi kertaa Thoria voimakkaampi.
Käydessään Thorin kimppuun Algrim, joka nimesi itsensä uudelleen Kurseksi, kuitenkin haavoitti Margaret Poweria, Voimajengin jäsenten äitiä. Samalla Thor varusti itsensä lumotulla vyöllä, joka kaksinkertaisti hänen voimansa. Tuonpuoleinen ei kuitenkaan pitänyt ideasta ja vastasi haasteeseen voimistamalla Kursea edelleen tasolle, jonka tarkka raja ei ole tiedossa.
Käsittämättömän voimakas Kurse iski raivoisasti yhteen Thorin ja Beta-Billin kanssa. Ilman Voimajengiä, joka kanavoi Thorin ja Beta-Billin vasaroiden voiman yhdeksi valtavasi iskuksi, Kursea ei luultavasti olisi voitettu.
Kurse heräsi myöhemmin ja tajusi että Malekith, ei Thor, oli vastuussa hänen kärsimyksistään. Himoten kostoa Kurse lähti etsimään entistä herraansa ja onnistui surmaamaan tämän. Surmatyön tehtyään Kurse kuitenkin taantui lapsenomaiseksi hahmoksi ja itse Odin nimesi hänet asgardilaiseksi.
Kurse toimii Asgardin lasten suojelijana ja oli onnellinen toimessaan, kunnes kuoli suojellessaan näitä Lokilta ja tämän pahuuden armeijoilta.
Voimat ja varusteet

Ollessaan vielä Algrim Vahva, ei Kursen fyysinen voimataso ole tiedossa. Hän kuitenkin oli voimakkain mustista haltioista. Algrim oli kuitenkin heikompi Thoria, joka nostaa noin 100 tonnia (joka on ylin voimaluokitus Marvel-universumissa). Tuonpuoleisen muokattua Algrimista Kursen tämän voimataso kasvoi vaikuttavasti. Käsittelyn jälkeen Kursen voimataso on tuntematon, mutta hänellä on yli kaksinkertaiset voimat Thoriin verrattuna.
Yli-inhimilliset fyysisten voimiensa lisäksi Kurse on hyvin kestävä. Hän selvisi vaurioitta jäätyään romahtavan pilvenpiirtäjän teräsrakenteiden alle. Tuonpuoleisen käsittelyn jälkeen Kursen haarniska on orgaaninen osa häntä ja kasvaa Kursen mukana. Kurse selviää myös valtamerien syvimpien kohtien murskaavasta paineesta vaikeuksitta ja kykenee ilmeisesti elämään ilman happea.
Kurse kykenee myös aistimaan vihollistensa tarkan sijainnin, jopa mantereiden päästä.
Voimat ja varusteet > Rajoitukset

Kuten muutkin mustat haltiat, myös Kurse on yliherkkä raudalle. Isku raudasta saattaa haavoittaa häntä kuolettavasti, vaikka isku samalla voimalla jostain toisesta materiaalista ei vaikuttaisi häneen lainkaan.
Kursen persoonallisuus kärsi hänen pudottuaan laavaan. Hänen voimakas vihansa saattaa sokaista hänet niin, ettei hän kykene ajattelemaan järkevästi.
Kurse muissa medioissa > Videopelit

Kurse esiintyy välivastuksena Marvel: Ultimate Alliance -videopelissä. Pelissä Kurse on Tohtori Doomin perustaman Pahuuden Mestarien jäsen.
Miika Wiikman

| Miika Wiikman |
| --- | --- |
 Miika Wiikman Ilveksen maalilla vuonna 2011.
Henkilötiedot
Syntynyt: 17. lokakuuta 1984 (ikä 39) Mariestad, Ruotsi
Kansalaisuus:   Suomi  Ruotsi
Jääkiekkoilija
Pelipaikka:  maalivahti
Pituus:  183 cm
Paino:  80 kg
Seura
Seura:   Nottingham Panthers
Pelaajaura
Pääsarjaura:  2003–2020
Aik. seurat:  Hermes (Mestis)  HPK (SML)   Wolf Pack (AHL)   Checkers (ECHL)   Rampage (AHL)   Lukko (SML)   Ilves (SML)   Kärpät (SML)   SaiPa (SML)   IK Kronan (II-div.)   TuTo (Mestis)   Jokerit (SML)   Kiekko-Vantaa (Mestis)   Banská Bystrica (SVK)   Olimpija Ljubljana (EBEL/SLO)
Miika Wiikman (s. 17. lokakuuta 1984 Mariestad, Ruotsi) on uransa vuonna 2020 lopettanut suomalainen jääkiekkomaalivahti, joka edusti viimeksi kaudella 2018–2019 Elite Ice Hockey Leaguessa pelaavaa Coventry Blazea sekä kevätkaudella Ranskan Ligue Magnusin Anglet Hormadia. Kauden 2019–2020 Wiikman oli kokonaan pelaamatta. Ruotsissa syntyneellä Wiikmanilla on myös Ruotsin kansalaisuus.
Ura

Wiikman pelasi vuosina 1999–2003 Ruotsissa HV71:ssä. Hän siirtyi Mestikseen Kokkolan Hermekseen kaudella 2003–2004 ja aloitti SM-liigassa kaudella 2004–2005 HPK:ssa. Liigakaudella 2005–2006 Wiikman pelasi HPK:ssa 34 ottelua ja joukkue voitti Suomen mestaruuden. Wiikman teki pudotuspeleissä nollapeliennätyksen pelatessaan kolme peräkkäistä nollapeliä. Häntä pidettiin yhtenä HPK:n mestaruuden takuumiehenä. Wiikman sai vuonna 2006 myös yleisöäännestyksen perustella myönnetyn Jari Kurri -palkinnon pudotuspelien parhaana pelaajana. Hän pelasi HPK:ssa myös kaudella 2006–2007, vaikka tekikin jo sopimuksen AHL-seura Hartford Wolf Packin kanssa.
Kausina 2007–2010 Wiikman pelasi Pohjois-Amerikassa Hartford Wolf Packissa ja ECHL-joukkueessa Charlotte Checkers. Maaliskuussa 2010 Wiikman kaupattiin Phoenix Coyotesin farmiseura San Antonio Rampageen, josta vastineeksi New York Rangers sai puolustaja Anders Erikssonin. Kauden jälkeen Wiikman palasi pelaamaan Suomeen.
Kauden 2010–2011 Wiikman aloitti Lukossa, josta hän siirtyi joulukuussa 2010 Ilvekseen. Hän pelasi Ilveksessä kauden 2011–2012 ja aloitti joukkueessa myös kauden 2012–2013. Hän kuitenkin siirtyi vuokralle Kärppiin Johan Backlundin loukkaannuttua. Kärpissä Wiikman joutui taistelemaan ykkösvahdin paikasta Tomi Karhusen kanssa, pelasi seitsemän ottelua ja siirtyi takaisin Ilvekseen Backlundin toivuttua. Pian hän kuitenkin siirtyi lainalle SaiPaan seuran myytyä molemmat maalivahtinsa. Wiikman pelasi lopulta joukkueessa 13 ottelua.
Kauden 2013–2014 aluksi Wiikman kävi pelaamassa yhden pelin II divisioonan IK Kronanin joukkueessa, kausi jatkui tämän jälkeen TuTon Mestis-joukkueessa jossa ehti pelaamaan kaksi ottelua ennen kuin palasi marraskuun alussa takaisin Lappeenrantaan. Kolmen SaiPassa pelatun ottelun jälkeen Wiikman siirtyi Jokerien organisaatioon jossa pääsi runkosarjassa pelaamaan kahdeksassa ottelussa. Kauden aikana Wiikman kävi myös yhden ottelun lainalla Mestiksen Kiekko-Vantaassa.
Kaudeksi 2014–2015 Wiikman teki sopimuksen Slovakian liigaan HC Banska Bystrican joukkueeseen. Tammikuussa siirtoikkunan sulkeutuessa Wiikman siirtyi Slovakiasta slovenialaiseen Olimpija Ljubljanan joukkuueeseen pelaamaan EBEL-liigaa. EBEL-otteluiden lisäksi Wiikman pelasi joukkueen paidassa myös viidessä Slovenian liigan playoff-ottelussa.
Kauden 2015–2016 alusta Wiikman on pelannut Englannissa Elite Ice Hockey Leaguessa pelaavan Nottingham Panthersin joukkueessa.
Aiheesta muualla

Miika Wiikman Elite Prospects. Everysport Media Group AB. (englanniksi)
Wiikman Jatkoaika.comissa
| 0 | 1 | 2 |
| --- | --- | --- |
| Edeltäjä: Niklas Bäckström | Jari Kurri -palkinnon voittaja 2006 | Seuraaja: Janne Pesonen |
NGC 2080

| NGC 2080 |
| --- | --- |

Fyysiset ominaisuudet
Säde:  pc
Ikä:  milj. vuotta
Astrometriset ominaisuudet
Rektaskensio:  05h 39m 44.2s
Deklinaatio:  -69° 38′ 44″
Etäisyys:  160 000 vv
Tähdistö:  Kultakala
NGC 2080 on (engl. Ghost Head Nebula eli ”Haamupääsumu”) on tähtienmuodostusalue, joka sijaitsee Suuressa Magellanin pilvessä. Kaksi kirkasta aluetta sumussa A1 ja A2 ovat kuumia vety- ja happipilviä. Pilvien jättimäiset tähdet ovat syntyneet viimeisten 10 000 vuoden aikana.
Aiheesta muualla

DSS2 WikiSky.org
Kuvia tai muita tiedostoja aiheesta NGC 2080 Wikimedia Commonsissa
| --- | --- |
Tähdet:  α Dor, β Dor, γ Dor, δ Dor, 36 Dor, ζ Dor, θ Dor, η2 Dor, ν Dor, ε Dor, λ Dor, WZ Dor, κ Dor, 28 Dor, π2 Dor, π1 Dor, R Dor, η1 Dor, AZ Dor, AB Dor, HD 30177, S Dor, HE 0437-5439, BB Dor, SN 1987A
Eksoplaneetat:  HD 30177 b
Monovisio (näönkorjaus)

Monovisio tarkoittaa, että ikänäkö korjataan siten, että toinen silmä saadaan näkemään tarkasti kauas ja toinen lähelle. Tällöin näkö korjataan / silmät leikataan siten, että toinen silmä on likitaittoinen (myooppinen) ja toinen normaali (emmetrooppinen) eli näkee tarkasti lähelle ja kauas ilman silmälaseja (vahvuus 0). Joillekin tämä ratkaisu sopii ongelmitta, mutta toisista tuntuu, että silmät eivät osaa tehdä yhteistyötä. Silmien yhteispelin ongelmia ilmenee todennäköisemmin silloin kun silmien taittoero on suuri. Siksi monovisiomenetelmässä ”lähinäkösilmän” näkökyky korjataan vain harvoin 40 senttimetrin etäisyyteen asti (vastaa -2,5 dioptrian likitaittoisuutta). Lähisilmän likitaittoisuudeksi valitaan usein -1,5 – -0,75, jolloin tarkan näön alue on noin 60/70 cm – 1 m. Käytännössä monet pystyvät näkemään myös tätä lähemmäksi.
Monovisiomenetelmää käytetäänä laserleikkauksissa ja asetettaessa silmänsisäisiä IOL-linssejä (lyhenne sanoista Intra Ocular Lenses). Potiaallee sopivimman menetelmän valinta riippuu monesta asiasta kuten silmän rakenteesta ja näköön liittyvistä tekijöistä sekä potilaan iästä. Ennakkotutkimuksessa eri menetelmiä voidaan verrata silmänsisäisiä moniteholinssejä käyttäen.
Monovisiolaserleikkaus on yleensä hyvä menetelmä ikänäön varhaisvaiheessa (n. 38–44-vuotiaille). Tässä vaiheessa silmät pystyvät vielä tarkentumaan lähelle, mutta ongelmia on odotettavissa pian, jos silmät leikataan niin, että kummallakin silmällä näkee kauas täydellisesti. Menetelmä soveltuu myös ikääntyneille potilaille RLE monovisio -menetelmän vaihtoehdoksi.
Monovisiolinssiä suositellaan silloin, kun ei ole varmaa, sopeutuuko potilas moniteholinssin haittoihin, mutta haluaa silti vähentää riippuvuuttaan silmälaseista lähelle katsottaessa enemmän kuin mitä pelkkä etäisyyden korjaaminen antaisi. Monovisiomenetelmää suositellaan myös, jos potilaan arvioidaan pystyvän sopeutumaan silmien taittoeroon, ja tätäkin voidaan testata piilolinsseillä ennen leikkausta.
More Than a Woman

| ”More Than a Woman” Bee Gees |
| --- | --- | --- |

Italian painoksen kansikuva
Kappaleen tiedot
 Albumilta: Saturday Night Fever (OST)
 Julkaistu: marraskuu 1977
 Tyylilaji: disko, pop
 Kesto: 03.15
 Levy-yhtiö: RSO Records
Saturday Night Feverin muut kappaleet
| ”Night Fever” 3. | ”More Than a Woman” 4. | ”A Fifth of Beethoven” 5. |
More Than a Woman on Bee Gees -yhtyeen kirjoittama ja alun perin esittämä kappale vuodelta 1977. Toisin kuin Bee Geesin versio, Tavares-yhtyeen cover julkaistiin singlenä ja siitä tuli hitti, kun se nousi Britanniassa sijalle 7 ja Yhdysvalloissa sijalle 32. Kappaleen antaminen Tavaresin versioimaksi oli Bee Geesin jäsenten oma idea. Molempien yhtyeiden versiot löytyvät Saturday Night Fever -soundtrackiltä.
Useat diskokappaleet kertovat tanssimisesta tai yöelämästä, mutta ”More Than a Woman” tekee poikkeuksen olemalla rakkauslaulu.
Tavares-versio

| ”More Than a Woman” Tavares |
| --- | --- | --- |

Singlen tiedot
 Albumilta: Saturday Night Fever (OST)
 Julkaistu: 1978
 Formaatti: 7"-single
 Tuottaja(t): Freddie Perren
 Tyylilaji: disko, soul
 Kesto: 03.25
 Levy-yhtiö: Capitol Records
Listasijoitukset
  7. (6. toukokuuta 1978)    32. (1978)    34. (24. kesäkuuta 1978)
Tavares-versio > Kappaleet singlellä

A-puoli
More Than a Woman – 3.25 (säv. Barry Gibb/Robin Gibb/Maurice Gibb)
B-puoli
We're Both Ready for Love – 3.38 (säv. Freddie Perren/Keni St. Lewis)
Lasten oikeudet

Lasten oikeudet ovat ihmisoikeuksia, jotka on kohdennettu erityisesti lapsille.
Yhdistyneet kansakunnat (YK) hyväksyi vuonna 1959 Lapsen oikeuksien julistuksen. Se on yleisluontoinen eikä sido valtioita oikeudellisesti. Lasten oikeuksien julistus käsittelee lasten oikeuksia muun muassa nimeen, kansalaisuuteen, fyysiseen, henkiseen ja sosiaaliseen kehitykseen, sosiaaliseen turvaan ja koulutukseen.
Vuonna 1989 YK hyväksyi yleiskokouksessaan Lapsen oikeuksien sopimuksen. Se koskee kaikkia alle 18-vuotiaita, ja se luettelee lapsille kuuluvat oikeudet ja asettaa valtioille ensisijaisen vastuun toteuttaa ne. Sopimus tuli voimaan Suomessa vuonna 1991 ja se myös sitoo valtioita oikeudellisesti.